दुवैका सञ्चालकले कल बाइपासमार्फत करोडौँ कमाएको देखिएकाले उनीहरूविरुद्ध सम्पत्ति शुद्धीकरण ऐनअनुसार कारबाहीका लागि राजस्व अनुसन्धान विभागलाई आग्रह गरिएको प्रहरीले जनाएको छ । प्रहरीले पछिल्लो समयमा मोबाइल कम्पनी, इन्टरनेट सेवा प्रदायकसँग मिलेर संयुक्त कार्यदल बनाइ कल बाइपासविरुद्ध कारबाही गर्दै आएको छ । पहिले बंगलादेशी नागरिकद्वारा सञ्चालित कल बाइपास सेन्टरमा प्रहरीले छापा हान्ने गरेकोमा पछिल्लो समयमा नेपाली नै कल बाइपास धन्दामा संलग्न रहेको खुल्न थालेको छ ।
